cyanic-selkie/wikianc huggingface dataset:
Alexander Groven
Han kom til Lyn fra KFUM-Kameratene Oslo i 2006. Groven fikk sin debut 4. oktober 2009 med et innhopp i bortekampen mot Lillestrøm på venstre kant, og dette var også hans eneste opptreden for Lyn sitt A-lag i 2009. 8. januar 2010 ble det kunngjort av Lyn at Groven hadde signert en kontrakt som bandt ham til klubben ut 2011, men innen den tid gikk Lyn konkurs og Groven signerte for Hønefoss sommeren 2010.
Han har en rekke kamper for aldersbestemte landslag. I 2011 byttet han etternavn fra Hassum til Groven.
I 2015 signerte han for Tippeligaklubben Sarpsborg 08
Torbjørn Lien
Torbjørn Lien (født 15. august 1968 i Mosjøen) er en norsk tegneserieskaper som er mest kjent for serien Kollektivet. Han debuterte som serietegner i skoleaviser i hjembyen Mosjøen i Nordland. Lokalavisa Helgeland Arbeiderblad publiserte i 1984 serien Orion, og etter det fikk han publisert serier hovedsakelig i blader som KOnK og Kraftig Kost. På 90-tallet skrev og utviklet han et av de aller første norske rollespillene på markedet, kalt Imperium 3000. Lien står også bak den litterære fanzineserien Ácin Dambágin
Kollektivet startet Lien å utvikle på slutten av 1990-tallet, og som ble første gang publisert i 2000. Han står også bak bl.a. en vitseserie basert på bibelvers kalt Mannakorn, en serie om en følsom barbar kalt Ahar og en serie kalt I heisen. Alle disse tre sistnevnte har vært publisert i månedsbladet Kollektivet.
Sommeren 2022 utgav han sin første tegneserieroman, Interitum, på eget forlag. 30. januar 2023 startet han opp sitt nye tegneserieprosjekt, nettserien Universum Timoris.
Ved siden av å være serietegner jobbet han som lærer ved animasjonsstudiet på Høgskulen i Volda fra 1998 til 2010. Han har laget noen animerte kortfilmer som har blitt vist på TV og festivaler i inn- og utland.
Torbjørn Lien har flere ganger vært hovedgjest på Raptus - Bergen Internasjonale tegneseriefestival hvor han har holdt foredrag om serien Kollektivet.
Kirkenes Idrettsforening
Kirkenes Idrettsforening er et idrettslag med tilhold i Kirkenes med fotball, håndball og orientering som hovedaktiviteter. Klubbens A-lag i herrefotball ligger i tredjedivisjon.
Leder: Turid Gudim Aune
Amnesia
Amnesia er engelsk for hukommelsestap, og kan også referere til:
Kirkenes Idrettsforening
Historie
Foreningen ble stiftet 8. februar 1908, og feiret 100-årsjubileum i 2008.
Initiativtagerne til foreningen var herrene L. Hoel, J. Berger, H. Nafstad, Joh. Isaksen, H. Myrholt, Chr. Andersen, Andr. Bergerud, John Lehn og O. J. Melvold. Det historiske møtet ble holdt på «Dampkjøkkenet», som senere ble forsamlingshuset «Skansen» i Storgata.
Den første formannen heter Haakon Myrholdt, 8/2-1908 – 12/6-1909.
Foreningen ble stiftet i tiden da gruveselskapet A/S Syd-Varanger nettopp hadde etablert seg i Kirkenes, og formålet til idrettsforeningen var: «til fremme av sund sommer og vintersport paa stedet.»
KIF har som forening klart å få frem idrettsutøvere som har tatt nasjonale, internasjonale og olympiske medaljer, samt Nord-Norske mestere.
I lagidretter har KIF hevdet seg meget godt gjennom mange år på kretsplan. KIF har også hevdet seg i nordnorsk sammenheng.
Boogiebertil
Bertil Jøreng (født 4. september 1951), bedre kjent under artistnavnet Boogiebertil er en norsk musiker og forfatter.
Han spiller piano og munnspill, og har hentet sin pianostil fra New Orleans med vekt på boogie woogie og Professor Longhairs rhumba rock. Han har turnert i Skandinavia siden tidlig 1990-tallet og har samarbeidet med artister som JP West, Knut Nordhagen og Tiger City Jukes. Hans samarbeid med den amerikanske bluesartisten Louisiana Red startet i 1978 og har de siste år blitt gjenopptatt med bandet Elmore James Tribute Band.
Han ga ut CD-n Mumbo Jumbo på Flipside Records med bandet Gumbo Cats i 2000. I 2003 samarbeidet og turnerte han sammen med Tor Einar Bekken som resulterte i albumet The Ticklers (Tickler Records). I 2007 samarbeidet han og var tekstforfatter med Jaga Jazzist-musikerne Martin Horntveth og Mathias Eick for en urframføring av verket «STOMP» sommeren 2008. Han har også siden 2001 forfattet en bok-trilogi under navnet Vinylminner 1 til 3 (Gumbotronic forlag) med fokus på musikk og lokalhistorie. I 2008 forfattet han boken Gimseklosser og Lampæler (Gumbotronic forlag). I kjølvannet av disse bøkene har han produsert flere DVD-utgivelser.
George Macartney
George Macartney, 1. jarl Macartney, (født 14. mai 1737 i Lissanoure i Antrim i Irland, død 31. mai 1806 i Chiswick i Middlesex i England) var en engelsk statsmann, kolonialembedsmann og diplomat.
Liv og virke
George Macartney hadde skotsk familiebakgrunn, og fikk sin høyere utdannelse ved Trinity College i Dublin og Temple School i London. Hans profesjonelle løpebane begynte med hans utnevnelse som spesialsendemann til Russland i 1764, der han og Katarina II forhandlet seg frem til et forbund mellom sine to stater. Etter at han ble utnevnt til peer og fikk plass i det britiske Overhuset ble han i 1775 guvernør for Grenada og i 1780 for Madras. Han avslo utnevnelsen til generalguvernør i India, og vendte i stedet tilbake til England i 1786.
I 1792 ble han leder for det som er blitt kjent som Macartney-sendeferden med det oppdrag å forberede offisielle og likeverdige handelsforbindelser med Kina. Men i Beijing førte dels hoffintriger og dels Macauleys uvilje til å gi keiseren de vanlige æresbevisninger (særlig kowtowbukket) at han ble kontant avvist av Qianlong-keiseren.
Silhuett
Silhuett er bildet av en figur der omrisset er det som forklarer figuren. Framstillingsmåten likner et skyggebilde. Betegnelsen stammer fra det franske «a là Silhouette».
Doodle Bugs
Doodle Bugs er et danseband som ble startet opp i 1965 i Elverum og oppløst i 1993.
DoodleBugs ble etablert i 1965 i Elverum. Initivtakere var Åge Heltzen og Ola Meljordshagen. På 1970-tallet oppnådde gruppen stor anerkjennelse i inn- og utland. Spesielt gjaldt dette på Færøyene, der platesalget for DoodleBugs var større enn for The Beatles. Det første navnet på gruppen var «Bjørn Ragnars», men senere ble navnet endret til Doodle Bugs. Dette navnet ble laget i 1966 av Harry Ottosen.
Gruppen ble oppløst i 1993, comeback i 2010, lagt opp i 2012 men hatt noen minnekonserter i 2002 og 2011.
Den siste plata Den gode gamle tida er utgitt på Tylden forlag. Siste turen til Færøyene der de opplevde stor suksess med sitt tidligere album var i september 2012.
Medlemmer
Ved oppstarten i 1965 var disse medlemmer i bandet:
Senere ble disse medlemmer:
Silhuett
Sihuetter brukes særlig om portretter av personer framstilt som en mørk profil mot en lys bakgrunn, gjerne klippet ut av svart papir eller malt med fin pensel. Formgrepet er også brukt i fotografiske silhuetter der omrisset av en mørk forgrunn danner en tydelig figur mot en lysere bakgrunn, for eksempel trær, bygninger eller mennesker i motlys. Enkle piktogramer av gjenstander og figurer på skilt er gjerne framstilt som silhuetter.
Silhuett-portretter var særlig populære på 1700-tallet fram til daguerreotypier og fotografier ble vanlige inn på 1800-tallet. Silhuettkunstnere reiste også i Norge og lagde portretter som oppdrag, særlig for velstående personer. Det er idag bevart mange silhuetter både på museer og hos private.
Bjarne Slapgard
Bjarne Slapgard (født 11. november 1901 i Verdal, død 25. desember 1997 i Levanger) var en norsk forfatter og folkehøgskole-lærer.
Han ble født på gården Halset i Verdal. Han tok lærereksamen ved Levanger lærerskole i 1924, og arbeidet først som lærer i Øyestad og Skaun, deretter lærer ved Nordmøre folkehøgskole i Surnadal fra 1931 til 1938. Slapgards hovedvirke i skolen var som rektor ved Hardanger Folkehøgskole fra 1938 til 1957, og deretter på Frosta til 1966.
Slapgard skrev over 70 bøker, for det meste romaner, men også noen essays og 18 barne- og ungdomsbøker. Han debuterte med romanen Liv av leir i 1942. For den romanen fikk han norsk førstepris i en nordisk konkurranse. I 1945 kom romanen Frende og varg, og i 1948 Blind kamp. For Dagen du gav oss (1950) fikk han Melsomprisen. Slapgard vant konkurransen om beste manus til Stiklestadspelet, men måtte se at arrangørene valgte å fortsette med Olav Gullvågs stykke. I 1961 gav han ut en biografi om dikteren Edin Holme.
Titranulykken
Titranulykken skjedde natt til 14. oktober 1899 som en følge av et uvær som ikke kunne varsles lokalt. Frøya i Trøndelag var uten telefonforbindelse og ingen fikk derfor stormvarselet som var slått opp blant annet i Kristiansund og Trondheim fredag den 13. oktober. Fiskerne dro derfor på havet, blant annet på grunn av utsiktene til gode fangster og kanskje like viktig, gode priser på storsilda. 141 fiskere omkom i uværet. I samme uvær omkom 30 mennesker i Røvær-ulykken i Rogaland.
Bjarne Slapgard
Han var aktiv i den frilynde ungdomsrørsla, i målsaken, i avholdssaken, i fredsbevegelsen og som medlem av Bjørgvin bispedømmeråd. Han var aktiv i Norges Fredslag, var en periode formann i Noregs Mållag.
Titranulykken
Ulykken
En time over midnatt kom uværet over Titranhavet, med vind fra nord og nordvest med orkans styrke, samt enorme nedbørsmengder. Det er sagt om ulykken at den ville fått adskillig større konsekvenser om vinden hadde kommet fra sørvest.
George Macartney
Liv og virke
Etter et hemmelig diplomatisk oppdrag i Italia ble han elevert til baron og samme år utnevnt til guvernør for det nyervervede området Kappkolonien. I 1798 måtte han tre tilbake av helbredsgrunner. Han døde i 1806.
Titranulykken
Ulykken
29 farkoster ble ødelagt og 141 fiskere fra kystsamfunn i Midt-Norge omkom i uværet den natten. I tillegg omkom 30 i Røvær-ulykken ved Røvær. Særlig hardt ble fiskeribygda Titran sørvest på Frøya rammet; Av de omkomne var 32 fra Frøya, 18 fra Kristiansund, 13 fra Smøla, 9 fra Bud og 8 fra Hitra.
Flere fiskere enn de som omkom, klarte å berge seg på ulikt vis. De største fartøyene kunne sette til havs og vente i rom sjø til uværet gikk over før de dro tilbake til sikker havn.
Til Departementet for det Indre ble det fra Fiskeriselskabet i Kristiansund sendt følgende telegram søndag den 15. oktober 1899:
Pressedekningen
Aalesunds Handels- og Søfartstidende siterte 18. oktober 1899 i en større artikkel Romsdals Amtstidendes omtale av ulykken to dager tidligere:
«Den orkanagtige Nord- og Nordveststorm, der pludselig meldte sig ved 11-tiden Nat til Lørdag har desværre gjort en rig Høst blandt Fiskerne ude ved Titran.»
«Naar Forsørgeren falder bort er det ofte trangt og smaat for den gjenlevende Enke og Børn. Eksempelvis kan nævnes, at da Hustruen til en av de forulykkede Fiskere Lørdag fik besked om at Manden var omkommen ude paa Havet, sad hun igjen med 5 Børn – og 7 øre. Dette er ofte Fiskerenkernes Lod.»
Under overskriften Hjælp til de Skadelidte:
«Fra Kristiania telegraferedes til os: Indredepartementet har i dag stillet til Disposition et Beløb paa 20.000 til Indkiøb Garn og Redskaber til Udlevering blandt Skadelidte Fiskere ved Frøien og Titteren, forat de hurtigt kan gjenoptage Bedriften. Beløbet disponeres af Kristiansunds Magistrat og Formandskab sammen med Fiskeriinspektør Wallem. Stiftamtmanden i Trondhjem og Amtmanden i Romsdals Amt er telegrafisk anmodet om at undersøge og indberette til Departementet hvorvidt der blandt skadelidte og forulykkeden Efterladte hersker overhængende Nød, der paakalder Foranstaltninger fra det offentliges Side til øieblikkelig Afhjælpelse.»
Imidlertid kunne Norges Sjøfartstidende allerede 26. oktober 1899 meddele:
«Mere Hjælp til Anskaffelse av Redskaber, Baade og Fartøier.
Kristiansund, 25. oktober (NTB) (Iltelegram). Fiskeriinspektør Wallem har afgivet Erklæring om, at det af Departementet bevilgede Beløb, 20 000 Kroner, til Anskaffelse af Redskaber, Baade og Fartøier til de skibbrudne eller skadelidte Fiskere ingen synderlig Hjælp kan yde, da Skaden Stormnatten var nærmere 250 000 Kroner og da samtidigt Fiskernes Assuranseforening ogsaa har levet nødlidende. Ingen eller yderst faa Fiskere vil kunne hjælpes tilstrækkeligt til at kunde fortsætte Fisket i disse Uger. Og dog er det indlysende for alle, at en tilstrækkelig Hjælp til de fleste skadelidende Fiskere vil kunne forebygge Nød hos deres Familier og kanske tillige sætte dem istand til at hjælpe de forulykkede Kameraters Efterladte. De har Hjertelaget dertil. Det henstilles at "Hjælpefondet" til Redskaber og Fartøier forøges til at kunne blive et virkeligt Hjælpefond i de rammede Distrikter. Det gode Hjertelag inden alle Samfundsklasser viser sig i disse Dage rørende stort. Gavernes Givere burde overveie, om de frelste og igjenlevende Fiskere ogsaa burde ydes en Haandsrekning; de har atter fattet Mod og agter strax at fortsætte Fisket, om de havde Baad og Garn. Faaes ikke disse Redskaber, vil de Nødlidendes Tal voxe.»
Nyheten om ulykken fikk også stor oppmerksomhet i Sverige. Norges Sjøfartstidende skrev 26. oktober 1899:
«Over 5000 Kroner fra Gøteborg til de forulykkedes Efterladte.
Formand og Viceformand i Gøteborgs Fiskeriforening, Redaktør Rubenson og Grosserer Florén har til de omkomne norske Fiskeres Efterladte har paa et par Dage indsamlet over 5000 Kroner.»
Minsk voblasts
Minsk voblasts (belarusisk: Мінская вобласць – Minskaja voblasts (Ме́нская во́бласьць)) eller Minsk oblast (russisk: Ми́нская о́бласть – Minskaja oblast) er en provins (voblasts) i Belarus. Provinsens areal er 39,800 km². I 2015 hadde Minsk voblasts 1,407,900 innbyggere. Administrasjonssenteret ligger i byen Minsk.
Provinsen ligger sentralt i Belarus og grenser til Vitsiebsk voblasts i nord og Mahiljow voblasts i øst og Brest og Homjel voblasts i sør og Hrodna voblasts i vest. Minsk voblasts er landets eneste voblasts som ikke har en grense til et annet land.
Titranulykken
Årsakene
Om årsakene til ulykken på havet utenfor Titran, skriver stiftsamtmannen etter en tjenestereise i de ulykkesutsatte områdene 19.-24. oktober 1899, at foruten vind og mørke, var innseilingsforholdene til havna på Titran, som delvis var sperret av skipene til over 60 fiskeoppkjøpere, og de mange umerkede skjærene medvirkende til ulykken. I tillegg kom mangelen på fiskerioppsyn, mangelen på redningsskøyter og mangelen på telefon. Det siste er i ettertid karakterisert som det viktigste forhold som kunne ha hindret ulykken.
Minsk voblasts
I den nordre delen av voblastsen ligger Lake Narach, som er landets største innsjø.
Branch Davidian
Branch Davidian (fullt navn Branch Davidian Seventh Day Adventist Association) er en religiøs gruppe, oftest omtalt som en sekt, som brøt ut fra Syvendedags-adventistene. Gruppen er mest kjent i forbindelse med beleiringen i Waco i 1993, da 76 medlemmer inkludert lederen David Koresh omkom i en brann.
Titranulykken
Årsakene
Sletringen fyr ble forbedret av Fyrvesenet allerede året etter, men en antar at fyret ikke ville betydd noe fra eller til i forhold til ulykken. Dagens fyr ble først ferdigstilt i 1923.
Titranfondet
Etter ulykken ble det satt i gang en nasjonal innsamlingsaksjon til de etterlatte, som innbrakte 806 400 kroner, et enormt beløp på den tiden. Både Bjørnstjerne Bjørnson og Fridtjof Nansen holdt foredrag i Gamle Logen i Oslo til inntekt for formålet. En norsk skipskaptein på skipet «Taku» som befant seg i Kina sendte fem kroner til presten i Fredrikstad med beskjed om å sende pengene til rette vedkommende. Staten bidro med 50 000 kroner. Etter at nødhjelp var gitt, ble resten av pengene avsatt til Titran-fondet. Stavanger Aftenblad skrev 21. mai 1901 under overskriften Hjelpen:
Titran-fondet ble først avviklet i 1976 og ytte midler til blant annet redningstjenesten på havet.
Titranfondet ble opprettet ved kgl. res. av 7. juli 1900. Da ble de innsamlede midlene til de etterlatte etter stormulykkene høsten 1899 fordelt, etter at en komite under ledelse av preses i Selskapet for de norske fiskeriers fremme i Bergen, senere statsråd Lehmkuhl, hadde forberedt saken. De øvrige medlemmene av komiteen var tollskriver J.T. Lund, sogneprest S.B.H. Sverdrup, grosserer N. Volckmar, kjøpmann T. Moe, lensmann C.F. Berg og fiskeriinspektør F.M. Wallem. Det er uklart om en kan tale om bare ett fond. Ved fordelingen ble det nemlig overlatt til lokale styrer eller avdelinger i Haugesund, Bergen (Fiskeriselskapet), Kristiansund og Nordlands amt å forvalte mesteparten av midlene. For Nordlands vedkommende ble forvaltningen tillagt styret for det fondet som ble opprettet etter stormulykken i Lofoten i 1893. Disse lokale fondsstyrene skulle sende årsmelding til Fiskeristyrelsen.
Titranfondet omtales fremdeles i slutten av 1930-årene, da de lokale avdelingene fremdeles satt med udisponerte midler (se St.med. 32, 1939, bilag s. 5).
Bauta
Ved 50-års markeringen etter ulykken i 1949 ble det reist en bauta ved Titran kapell, der navnene til de 140 omkomne er inngravert.
Det er også laget et skuespill som har blitt framført flere ganger, en gang med Kongen til stede.
Bjarne Slapgard
Slapgard mottok Nord-Trøndelag fylkes kulturpris i 1986.
Han var bestefar til NRK-journalisten og forfatteren Sigrun Slapgard.
Julia (andre betydninger)
Julia kan vise til:
Sosialantropologisk institutt (NTNU)
Instituttet tilbyr undervisning til bachelor-, master-, og PhD-graden i sosialantropologi og er vertskap for et tverrfaglig program i Afrikastudier på bachelor- og masternivå. Studieprogrammene tilbyr kurser i klassiske antropologiske emner så vel som aktuelle spesialiserte emner som organisasjonsantropologi, globalisering og utvikling, postkolonialisme, og visuell antropologi. Det er for tiden mer enn 350 studenter på lavere grad og mer enn 75 studenter på høyere grad. Instituttet har for tiden 2 professorer, 8 førsteamanuenser, og en lektor i faste stillinger. I tillegg er det 15 kandidater tilknyttet instituttets forskerutdanningsprogram.
Instituttet var organisert ved Historisk-filosofisk fakultet fram til 1995, da det flyttet over til Det samfunnsvitenskapelige fakultet (nå Fakultet for samfunns- og utdanningsvitenskap).
Tristan DeVere Cole
Tristan DeVere Cole (født 16. mars 1935 i Cornwall i England) er en engelsk regissør.
Cole, fra Redruth i Cornwall, har jobbet mye innen britisk TV. I 1960-årene regisserte han episoder av Z Cars, Kenilworth og Doctor Who. I 1970-årene regisserte han episoder av blant annet Spy Trap, Emmerdale Farm, Trinity Tales, Angels og Survivors. I 1980-årene regisserte han episoder av Howards' Way og Bergerac samt den engelske versjonen av Orions belte og filmen Dykket.
Dionisio Galparsoro
Dionisio Galparsoro Martínez (født 13. august 1978 i Ataun) er en profesjonell spansk landeveissyklist. Han sykler for det spanske laget Contentpolis-Ampo. Han har også syklet fire sesonger for UCI ProTour-laget Euskaltel-Euskadi.
Magda Goebbels
Johanna Maria Magdalena Goebbels, mest kalt Magda (født 11. november 1901 i Berlin, død 1. mai 1945 i Berlin) var gift med propagandaminister Joseph Goebbels i det nasjonalsosialistiske Tyskland før og under andre verdenskrig. Hun ble i den nasjonalsosialistiske propagandaen fremstilt som et forbilde for Det tredje rikes mødre.
Oppvekst
Magda var født utenfor ekteskap av tjenestepiken Auguste Behrend og hadde derfor morens etternavn. Farens identitet var ukjent, men det antas at dette var Oskar Rietschel. Da Magda var fem år, ble hun sendt for å bo hos ham i Köln. De flyttet videre til Brussel, Belgia hvor Magda begynte på skolen.
Magda greide seg godt på skolen og hadde mange interesser, blant annet for filosofi og buddhisme. Moren giftet seg med den jødiske hotell- og restaurantarbeideren Richard Friedländer (som senere ble drept i Buchenwald), og de flyttet til Brussel. Magda fikk også hans etternavn. Ved utbruddet av den første verdenskrig måtte de forlate Belgia og ble sendt blant annet til en flyktningleir i Øst-Prøyssen.
Ekteskap med Günther Quandt
Etter første verdenskrig flyttet Magda til Berlin og fortsatte skolegangen. Hun var svært vakker, og allerede i en alder av 19 år hadde hun en holdning, utseende og fremferd som vakte oppsikt. På vei til skolen traff hun på toget den rike og tyve år eldre industriherren Günther Quandt. Magda sluttet skolen for å være sammen med Quandt. Da de vurderte å gifte seg, fikk hun endret fødselsattesten slik at det her gikk fram at hun var Rietschels datter og endret navn til det, bort fra det jødiske Friedländer. Dette var nok ikke et utslag av Magdas egen anti-semittisme, men mer et utslag av den allmenne anti-semittiske holdningen på denne tiden.
Magda og Quandt giftet seg 4. januar 1921, og 1. november 1921 fikk de sønnen Harald. Under den andre verdenskrig var Harald løytnant i Luftwaffe. Han satt ved krigens slutt i amerikansk krigsfangenskap, og ble slik den eneste av hennes barn som overlevde krigen. Harald ble senere en sentral industriherre i etterkrigstidens Tyskland, men døde i 1967 da hans privatfly styrtet i Italia. Han etterlot seg fem barn.
Magda ble etterhvert lei av ekteskapet med den eldre Günther. Da han oppdaget at hun bedro ham med en jevnaldrende jødisk student, sionisten Chaim Arosorov, kastet han henne ut i 1928. De skilte seg i 1929. Det at hun hadde dette forholdet, kan tyde på at anti-semittisme på denne tiden ikke var viktig for Magda.
Ekteskap med Joseph Goebbels
Hun deltok etterhvert på møter arrangert av NSDAP i 1930, hvor hun blant annet ble imponert av Joseph Goebbels som taler. Goebbels var på denne tiden gauleiter i Berlin, og Magda begynte å arbeide som frivillig i hans stab.
Høsten 1931 ble Magda personlig kjent med Adolf Hitler – på Hotel Kaiserhof i Berlin ved Reichskanzlerplatz, der de trakk te. Hitler sa allerede samme kbveld til sin økonomirådgiver og SA-stabssjef Otto Wagener: «Denne kvinne kan spille en stor rolle i mitt liv, uten at jeg giftet meg med henne. Hun kunne i mitt virke spille den kvinnelige motpol mot mine ensidige mannlige instinkter... Det er synd at hun ikke er gift.»
Magda Quandt og Joseph Goebbels giftet seg 19. desember 1931, med Hitler blant vitnene. Magdas og Hitlers beundring for hverandre var gjensidig, og ekteskapet med Goebbels gjorde at hun til en viss grad spilte rollen som det nasjonalsosialistiske regimets førstedame. Det var viktig for Hitler å fremstå som ugift og utelukkende dedikert til rollen som fører, slik at hans elskerinne Eva Braun måtte gjemmes litt diskret unna.
Ekteskapet mellom Magda og Joseph var vanskelig fra første stund. De var to viljesterke mennesker, vant til å få det som de ville. Begge hadde affærer «på si», og Joseph vurderte seriøst skilsmisse. Hitler ble rasende da Joseph ville skille seg fra Magda til fordel for Lida Baarová, en berømt tsjekkisk skuespillerinne han hadde et forhold til. Magda klaget til Hitler, som også kjente Baarová, og tok Magdas parti. At en i toppsjiktet kunne ofre de tradisjonelle familieverdiene var helt utelukket, og Baarová ble utvist. Magda på sin side hadde hatt et forhold til den senere gauleiter i Breslau, Karl Hanke.
Som sin mann var Magda nesegrus lojal overfor Hitler, og sverget troskap til siste slutt. Dette innebar at de også lovet å følge føreren med hele familien i døden. Magda tok egenhendig livet av parets seks barn den 1. mai 1945, rett før ekteparet selv begikk selvmord i Førerbunkeren i Berlin.
Camp (Falklandsøyene)
Campen inneholder flere små bosetninger, blant annet Fox Bay, Goose Green, Darwin og Port Howard som består av litt mer enn noen få hus. Port Louis på nordlige Øst-Falkland er den eldste permanente bosetningen, etablert i 1764.
Av øygruppens befolkning på om lag 3000, bor rundt 350 i campen. Av disse bodde i 2006 194 på Øst-Falkland og 127 på Vest-Falkland, mens det var 42 personer bosatt på andre øyer som Pebble Island, Sea Lion Island, West Point Island, Weddell Island og Carcass Island.
Navnet Camp brukes også i offisielle sammenhenger. For eksempel er Camp en egen valgkrets til den lovgivende forsamlingen.
Av næringer er sauehold den viktigste, fulgt av fiske og turisme.
UFC 91
UFC 91: Couture vs. Lesnar var et MMA-arrangement i regi av UFC i Las Vegas 15. november 2008.
Fædrelandet (1939–1945)
Fædrelandet var en nazistisk dansk avis, som ble utgitt fra 9. januar 1939 til 4. mai 1945. Avisens trykkeri og lokaler i Store Kongensgade i København ble ved befrielsen overtatt av avisen Dagbladet Information.
Tilknyttede journalister/redaktører var bl.a. Poul og Aage Nordahl-Petersen, Helge Bangsted og Harald Bergstedt.
Blådalsvatnet
Blådalsvatnet er en innsjø i Kvinnherad kommune i Hordaland, like sørvest for Folgefonna nasjonalpark. Vatnet er reguleringsmagasin for Blåfalli kraftverk.Båt med opp til 5hk kan KUN benyttes i forbindelse med jakt og frakt.
Hot Dogs
Hot Dogs var en norsk jazzgruppe fra sent 1930-tall. Den bestod av Fren Dahl piano, Fred Lange-Nielsen bass, Stein Lorentzen trommer samt Rowland Greenberg trompet. De utgjorde også kjernen i det som da var Oslo Swingklubb. Bandet må ikke forveksles med dixieland-bandet New Orleans Hot Dogs fra 1949.
Aitor Hernández
Aitor Hernández Gutiérrez (født 24. januar 1982 i Ermua) er en profesjonell spansk landeveissyklist.
Storvatnet (Agdenes)
Storvatnet er en innsjø ved Vassbygda i Orkland kommune i Trøndelag. Vannet ligger 6 meter over havet og har en dybde på 16 meter, og bunnen er således godt under havets overflate.
Ved østenden av vannet er det friområde med badeplass, grillplass, sandvolleyballbane og skotthyllbane. Like ved tar fylkesvei 273 av fra Fv 277, og går langs vannets øst- og sørside til Musdalen.
Margarethe Cammermeyer
Margarethe «Grethe» Cammermeyer (født 24. mars 1942) er en forhenværende oberst i Nasjonalgarden i Washington og en aktivist for homofiles rettigheter. Hun er av slekten Heiberg og ble født i Oslo, Norge, men ble amerikansk statsborger i 1960. I 1961 begynte hun i hærens program for sykepleierstudenter. Hun mottok bachelorgrad i sykepleie i 1963 fra University of Maryland. Hun tjenestegjorde blant annet 14 måneder i Vietnam fra 1967. I 1992 mottok hun doktorgraden i sykepleie med nevrologi og søvnforstyrrelser som spesialområde. Margarethe Cammermeyer har mottatt en rekke hedersbevisninger for sitt virke som sykepleier.
En fjernsynsfilm basert på Cammermeyers selvbiografi med samme navn, I stillhetens tjeneste, ble lagd i 1995, med Glenn Close i hovedrollen som Cammermeyer.
Troll (bil)
Troll var et norsk bilmerke produsert av Troll Plastkarosseri og bilindustri i Lunde i Telemark mellom 1956 og 1958. Da selskapet ble avviklet var det fremstilt fire eksemplarer.
Troll ble bygget på en modifisert Gutbrod Superior-ramme, med en Gutbrod 700 cm³ totaktsmotor, påmontert et norskbygget karosseri av glassfiberarmert polyester. Karosseriet var fremstilt ved hjelp av former fra Hanns Trippel, fra tidlig i 1950-årene. Bilen var utstyrt med en tretrinns girkasse fra Hurth.
Glassfiber var et relativt nytt materiale sent i 1950-årene, og fordelene var mange. Det kunne ikke ruste, Troll ble 130 kg lettere enn en tilsvarende bil i metall, og produksjonen ville være betraktelig enklere – og dermed billigere. Ideen bak Troll var å bygge verdens første masseproduserte glassfiberbil utenfor USA, hvor Chevrolet bygget sin Corvette av materialet. I Europa var det bare Volvo med Volvo P1900 og Jensen med Jensen 541 som eksperimenterte med glassfiber. Disse var ikke beregnet for masseproduksjon. I DDR var AWZ P70 'Zwickau' i produksjon fra 1955, men karosseriet til denne var laget av duroplast.
Begynnelsen
Ingeniør Per Kohl-Larsen fikk tak i formene til bilen i Tyskland, fra Hanns Trippel som sto bak designet. De lokale myndighetene i Lunde i Telemark ønsket det nye foretaket velkommen, og stilte til rådighet gratis lokaler. Foretaket fikk også et rentefritt lån på kr. 25 000 fra kommunen. Den italienske ingeniøren Bruno Falck hadde tegnet konstruksjonen, og han flyttet til Lunde fra Tyskland for å arbeide videre med produksjonen.
Den første Troll-bilen ble presentert for pressen den 6. november 1956. Den var ikke helt ferdig, men chassis og karosseri var ferdig. Bilen kunne ikke kjøres, og dette eksemplaret ble senere benyttet som en prototype, som fikk mange endringer senere, under testing.
Både norsk og utenlandsk presse viste stor entusiasme for prosjektet, og bilen ble sammenliknet med merker som Porsche, Citroën og Saab.
Vinteren 1956/1957 var den første bilen ute på veiene, med prøveskilter. Den første kunden fikk bilen levert 1. mai 1957.
Produksjon og avvikling
Etter hvert som utviklingen av bilen fortsatte måtte Kohl-Larsen jobbe hardt for å få tillatelse av myndighetene til salg av bilen. Han fikk kun lov til å selge 15 biler årlig i Norge uten kjøpetillatelse. Kohl-Larsen la derfor planer om å eksportere biler til Tyskland og Danmark. Det var også etterspørsel fra land som Finland og Belgia, og på et tidspunkt var det planer om å bygge 2000 biler i året. Etter hvert sa fabrikken seg fornøyd med en produksjon på ett eksemplar per dag.
I februar 1957 gikk Kohl-Larsen ut i media og fortalte at han hadde inngått en avtale med den svenske Saab-fabrikken om leveranse av både Saab-motorer og andre deler til Troll-bilene.
Selskapet fikk aldri lov til å selge mer enn 15 biler uten kjøpetillatelse. I tillegg fikk de ikke tak i nødvendig kapital for å starte masseproduksjon, og da myndighetene gjorde det klart at de aldri kom til å støtte Troll-produksjonen forlot alle potensielle investorer prosjektet. Dermed ble selskapet avviklet tidlig i 1958, med kun fire fullførte eksemplarer av Troll. Selskapet gikk ikke konkurs, som det har vært hevdet.
Lotterigevinster
Høsten 1956 skrev Nordisk Tidende, en norskspråklig avis som ble utgitt i USA, at stortingsrepresentant Bernt Ingvaldsen ville bli eieren av den første Troll-bilen, og at bilen snart ville være leveringsklar. Men ifølge presseoppslag i mai 1957 ble de tre første bilene som ble produsert i Lunde, donert som lotterigevinster, ifølge datidens aviser. Bil nr. 1 ble ifølge disse oppslagene forært til Det norske studentersamfund s lotteri, og de to neste skulle gis til lotteriene til henholdsvis Norsk Folkehjelp og Norges Røde Kors.
Den femte Troll-bilen
Det har vært diskutert hvorvidt det har eksistert en bil nr. 5.
Det finnes bilder av en Troll med bensinpåfylling i venstre bakskjerm. Ingen av de eksisterende bilene har påfylling der. Bildet er til en pressevisning, og viser det første karosseriet midlertidig plassert på et understell fra en Gutbrod varebil. Etter visning ble karosseriet gjenforent med sitt uferdige understell og varebilen gjenoppbygd.
Da det våren 1958 ble klart at produksjonen på Troll-fabrikken var innstilt for godt, uttalte ingeniør Bruno Falck til media at det fantes fem Troll-biler «i mer eller mindre kjørbar stand», og at det var Kohl-Larsen som hadde den femte bilen. I forbindelse med en rettssak i 1961 ble det imidlertid opplyst at det var produsert totalt fire biler.
Den sjette Troll-bilen
Etter avviklingen av produksjonen i Lunde ble deler av produksjonsmateriellet solgt på auksjon. Dette omfattet blant annet støpeformer, karosserideler og chassisdeler. Disse delene skulle etter hvert bli til den sjette trollbilen. Harald Aspheim, en ung mekaniker fra Hælgja (Helgen), kjøpte opp delene fra trollproduksjonen. Han bygde så det som i dag er kjent som den 6. trollbilen. Bilen ble registrert i 1961. Et særtrekk ved denne bilen er at dørene er hengslet i fremkant, slik som er vanlig på moderne biler idag. Dette var blant annet grunnet at Aspheim manglet støpeformer til passasjerdøra. Den 6. trollbilen eies og vedlikeholdes i dag av foreningen Street Cars Lunde.
Troll 7
Smørekoppen Engineering, en studentgruppe tilhørende linjeforeningen AF Smørekoppen ved NTNU i Trondheim, startet høsten 2016 et prosjekt som i løpet av to år skulle bli til den 7. trollbilen, Troll 7. Studentgruppa er kjent for å bygge særegne og utradisjonelle kjøretøy. Prosjektet som startet opp høsten 2016 var under ledelse av Håvard Teigen, barnebarnet til den 6. trollbilens far, Harald Aspheim. Det var dermed ikke tilfeldig at valget falt på å bygge nettopp en trollbil da prosjektet skulle bestemmes. Prosjektet gikk ut på å bygge en kabrioletversjon av den velkjente norske bilen. I samarbeid med universitetet og lokalt næringsliv, skaffet Smørekoppen Engineering finansiering og nødvendig støtte til å starte produksjon av karosseri og rammeverk. Det ble besluttet at Troll 7 skulle bygges opp på chassiset fra en VW boble fra 1967. Våren 2017 startet arbeidet med å støpe glassfiberkarosseri med god støtte fra bedriftene Selfa og Mal proff. Det neste året gikk så med på å bygge og tilpasse rammeverk, karosserideler, motor og interiør. I ukene før påske i 2018 ble bilen lakkert. Troll 7 ble offisielt presentert 25. april 2018. Sommeren 2018 ble bilen vist flere steder på Østlandet. Bilen ble også vist på Oslo Motor Show 26.-28. oktober 2018.
Ukomplette biler
Et ukomplett karosseri eksisterer i tillegg til de komplette bilene.
Motor
Det var planer om å bytte til en Saab-motor, men dette ble aldri gjennomført.
===Dimensjoner ===
Nødsarbeid
Etter Arendalskrakket i 1886 ble det satt i gang nødsarbeid finansiert av kommunen, fylket og staten i fellesskap. Arbeidet som ble utført var veianlegg forbi steile fjellklipper mellom byen og det nærliggende strandstedet Barbu. Blant annet presset arbeiderforeningen Samhold på for å sette arbeidet i gang.
I Norge ble dette mye brukt i de økonomiske nedgangstidene på 1920- og 1930-tallet. I mange tilfeller var det noe uklart hva som var nødsarbeid og hva som var ordinære oppgaver, og dette førte ofte til strid om tariffsatsene.
Eksempler på nødsarbeider i Norge i 1930-årene er en rekke veianlegg, planering av Sjursøya i Oslo, hvor det på det meste ble sysselsatt 1 500 mann i to skift, og anleggelsen av Jordal Idrettsanlegg. I Bergen ble Krohnsminde idrettsplass bygget ved nødsarbeid fra 1931. Men nødsarbeidere ble også satt til vedlikeholdsoppgaver som steinplukking, snørydding og lignende. Også de første arbeidene på Fornebu, senere Oslo lufthavn, Fornebu, ble utført som nødsarbeid. I Stavangerområdet ble det blant annet arbeidet i sentrum og på Ryfylkevegen. Kommunen tok opp nødsarbeidslån fra staten.
Et eksempel fra USA er de offentlige arbeidene som ble igangsatt under New Deal-programmet.
Invaders Must Die
Invaders Must Die er det femte studioalbumet av The Prodigy, utgitt 23. februar 2009 på selskapet Take Me to the Hospital.
Albumet ankom VG-lista i uke 10/2009 på en 10.-plass som beste plassering, og var tilsammen på listen i fire uker før den gikk ut av listen uke 13/2009 med en 33.-plass.
Sporliste
I Tyskland er «Omen» kjent som «O».
Nemophora minimella
Nemophora minimella er en sommerfugl som tilhører familien svepemøll (Adelidae).
Utseende
En liten (vingespenn 11 – 13 mm), spinkel, metallisk farget møll med lange antenner. Antennene er trådformede, mørke i de innerste 2/3, hvitaktige ytterst. Hos hannen er de omtrent dobbelt så lange som forvingen, hos hunnen rundt så lange som forvingen. Hannen har påfallende store fasettøyne, og hodet, labialpalpene og forkroppen er kledt med lange, utstående, svarte hår. Hunnens hode er kledt med gule, oppstående, hårlignende skjell, forkroppen er metallisk grønnaktig. Vingene er metalliske fargede, grønnaktige i den indre halvdelen og bronseaktige i den ytre, med et ganske skarpt skille mellom de to områdene. Bakvingen er tynt skjellkledt, grå med et fiolett skjær.
Levevis
Arten finnes i Norden i to forskjellige miljøer: fuktige enger der det vokser blåknapp (Succisa pratensis), og tørre, blomsterrike sandmarker med arten bakkeknapp (Scabiosa columbaria) (meget sjelden i Norge). Disse er larvens næringsplanter. Hunnen legger egg på blomsterhodene, der larvene spiser den første tiden før de lager seg en hylse av plantedeler, denne holder de seg i resten av larvetiden. De voksne sommerfuglene flyr i juni og juli.
Fylkesvei 364
Fylkesvei 364 (Fv364) går mellom Mæl i Tinn og Ormemyr i Notodden. Veiens lengde er 62,5 km.
Før veien langs vestida av Tinnsjå ble åpnet 1993 var veien del av riksvei 37.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Øvrevatnet (Salangen)
Øvrevatnet er en innsjø i Salangen kommune i Troms og Finnmark.
Kunnskapsforlagets Store medisinske leksikon
Store medisinske leksikon (SML) er et 5-binds leksikon som ble utgitt 2006–2007 av Kunnskapsforlaget. Hovedredaktør var Magne Nylenna. Redaksjonsrådet bestod av Harald Arnesen, Anton Hauge, Marit Kirkevold og Ellen Schlichting; prosjektleder var Nils Gundersen. SML inneholder ca. 12 000 artikler. SML ble lagt gratis på nett som en del av Kunnskapsforlagets nettversjon av Store norske leksikon fra 2009. Fra og med 2010 er SML eid og utgitt av Store norske leksikon AS. Store medisinske leksikon ble åpnet for oppdatering og redigering med eget søk og forside fra 2013.
Ill
Elven har sitt utspring nær landsbyen Winkel i Jurafjellene, og renner så nordover i Alsace, parallelt med Rhinen. Den mottar flere sideelver fra Vogesene, inkludert Doller og Thur. Ill renner gjennom Mulhouse, Colmar og Sélestat før den munner ut i Rhinen ved Strasbourg.
I Strasbourg danner elven en del av festningsverket fra 1600-tallet, og passerer gjennom en rekke sluser og kanaler i den vakre gamlebyen, blant annet distriktet Petite France, der vannet en gang ble benyttet som vannkraft for møller og garveri.
Detensjonsrett
Der den ene parten har ytet kreditt kan detensjonsrett i utgangspunktet ikke gjøres gjeldende. Dette kan imidlertid stille seg annerledes der man har klare holdepunkter for å anta at avtalemotparten ikke vil kunne oppfylle på det senere tidspunktet han har plikt til det, det vil si at det foreligger såkalt antesipert mislighold.
Reglene om detensjonsrett er et allment obligasjonsrettslig prinsipp, det vil si at prinsippet gjelder på ulovfestet grunnlag for alle typer av avtaler. Særlige regler som er utslag av prinsippet er imidlertid lovfestet, blant annet i kjøpsloven, avhendingsloven og håndverkertjenesteloven.
Retten til å tilbakeholde ting som tilhører andre kalles retensjonsrett (tilbakeholdsrett).
Liste over kriger Bangladesh har deltatt i
Denne listen er laget for å vise hvilke kriger Bangladesh har vært delaktig i.
Wilhelm Gliese
Wilhelm Gliese (født 21. juni 1915, død 12. juni 1993) var en tysk astronom.
Gliese studerte fra 1933 astronomi, matematikk og fysikk ved universitetene i Breslau og Berlin. Han arbeidet ved Astronomisches Rechen-Institut i Berlin og senere Heidelberg. Gliese er kjent for en stjernekatalog, Katalog over nære stjerner, som utkom i 1969. Flere av stjernene er kjent under hans katalognumre, f.eks Gliese 581 og Gliese 710. En planet oppdaget av sveitsiske astronomer i 2007 kalles Gliese 581 c. Asteroiden (1823) Gliese er oppkalt etter ham.
Driftsresultat
Driftsresultat, også kjent under begrepene driftsoverskudd eller driftsmargin (i prosent), er et begrep som benyttes i bedriftsøkonomi og regnskap for å vurdere lønnsomheten av driften i en bedrift. En bedrifts driftsresultat er lik bedriftens inntekter på den operative driften, det vil si driftens salgs- og driftsinntekter (omsetning), minus driftens kostnader (varekostnad, lønnskostnader, og andre driftskostnader). Driftsresultatet viser lønnsomheten av selve virksomheten, men tar ikke opp i seg finansielle kostnader, beskatning og investeringer. Det varierer litt hvilke kostnader som ellers tas med i dette resultatbegrepet.
Begrepet EBIT brukes oftest som resultatbegrep for driften, og inkluderer ned- og avskrivninger. Dette begrepet ser hele kostnadsstrukturen i resultatbegrepet. EBIT er et mål på bedriftens lønnsomhetsgrad når man også regner med investeringene, earnings before interest and taxes – det vil si inntjening før renter og skatt.
Begrepet EBITDA er vanlig brukt i mer analytiske oversikter, og i investeringstunge virksomheter, og står for earnings before interest, taxes, depreciations and amortizations. Dette blir ofte oversatt til inntjening før renter, skatt, avskrivninger og nedskrivninger. Dette er galt. Deprecations bør oversettes til avskrivninger av håndgripelige verdier (tangible assets), og amortizations til avskrivninger av ikke-håndgripelige verdier (intangible assets).
En bedrift som har høyt driftsoverskudd (EBITDA), kan likevel ha høye investeringer og dermed et betydelig lavere totalt driftsresultat (EBIT). Eksempler på næringer som ofte har gode driftsresultat, men lavere totalresultat, er infrastrukturnæringer med skalafordeler som samtidig har store investeringer: strømforsyning, telekommunikasjon og bilproduksjon.
Når bedriften har betalt renter og skatt, fremkommer årsresultatet (net income). Dette er resultatet som disponeres enten til utbetaling av utbytte til eierne, eller forblir i bedriften som tilbakeholdt overskudd og inngår i bedriftens kapitalbeholdning for senere investeringer.
Begrepene kan grupperes slik i et årsregnskap:
Referanser
利益
23. april
23. april er den 113. dagen i året, den 114. i skuddår. Det er 252 dager igjen av året. Denne dagen markeres på primstaven en hest eller et kors; og markerer jørgensdag etter sagnet om St. Georg.
Fødsler
Se flere som er født 23. april i Kategori:Fødsler 23. april.
Dødsfall
Se flere som døde 23. april i Kategori:Dødsfall 23. april.
The Orange Box
The Orange Box er en samling av flere spill gitt ut i 2007 av Valve Corporation. Valve stod også for utviklingen. Samlingen ble i første omgang gitt ut til PC, men kom siden til Xbox 360 og PlayStation 3.
Soundtrack
Det ble også gitt ut en CD med musikken til spillene i The Orange Box Sangen Still Alive, fra spillet Portal, ble en hit blant de som spilte spillet, spesielt den humoristiske teksten gjorde den til en slager.
Antvorskov
Antvorskov var et kloster på Sjælland, ikke langt fra dagens by Slagelse.
Bundet rotasjon
Bundet rotasjon betegner innen astronomien det spesielle tilfelle at et himmellegeme under sitt omløp om et annet himmellegeme dreier seg nøyaktig en gang om sin egen akse. Månen er i en bundet rotasjon rundt jorden og viser oss derfor alltid samme side. Også de fleste andre måner i solsystemet er i bundet rotasjon. Bundet rotasjon oppstår som følge av tidevannskraft, som bremser mindre himmellegemers egenrotasjon.
Antvorskov
Historie
Klosteret ble anlagt i 1164 av Valdemar den store, som kloster for den katolske Johannitterordenen, og prioren var overhode for samtlige av ordenens andre klostre i Skandinavia. Hans Tausen, som reformerte den danske kirka, bodde på klosteret, og det var herfra han startet reformasjonen.
Under kong Fredrik II ble klosteret gjort om til et kongelig slott, og han døde her i 1588. I 1584 var ombyggingen – kirketårnet ble utstyrt med et svært høyt spir - var såpass fullført at herredagen kunne avholdes der i juli. Deretter lot kong Frederik sønnen, den senere Christian 4., hylles i Ringsted. Prinsen gikk på skolen i Sorø fra august 1584, og kongen ble boende på Antvorskov en stund for å holde øye med oppdragelsen hans. I april 1585 fikk Frederik 2. vedtatt et forbud mot omtale av Antvorskov som et «kloster» eller som noe annet enn «slott». Skulle noen glemme seg, måtte de bøte en levende okse.
Etter Frederik 2.s død ble Antvorskov gjort om til et kongelig len, som Frederik IV senere endret til et grevskap til sin elskerinne Elisabeth Helene von Vieregg. Da hun døde, gikk grevskapet tilbake til kronen.
I perioden 1717–1763 var Antvorskov et av Danmarks 12 rytterdistrikter. Inntektene fra disse distriktene var det økonomiske grunnlaget for hæren, og soldatene ble innkvartert på det gamle slottet. I 1774 ble Antvorskov delt inn i ni herregårder.
Iban Iriondo
Iban Iriondo Uranga (født 1. mai 1984 i Zumaia, Baskerland) er en profesjonell spansk landeveissyklist. Han syklet for det spanske ProTour-laget Euskaltel-Euskadi i 2006 og 2007.
Langen (Nome)
Langen er en innsjø i Nome kommune i Telemark. Hovedtilløpet er Uggeelva fra Sannervatnet i sør, mens mindre tilløp kommer fra Store Minnesjøen og Hauglandstjørna i vest. Innsjøen har utløp i nord gjennom Lauvåa, som renner ned til Tyrivatn. Langen ligger i nedbørfeltet til Skoeelva, en sidearm av Skiensvassdraget, som munner ut i Straumen ved Lunde.
Cupvinnercupen i håndball for menn
Cupvinnercupen i håndball for menn var en håndballturnering for klubblag som årlig ble arrangert av European Handball Federation. Turneringen ble for første gang i spilt i 1975/76-sesongen, mens 2011/12-sesongen ble siste sesong da den ble slått sammen med EHF-cupen.
Deltakerne var lag som hadde vunnet cupmesterskapet i sine respektive hjemland, samt at lag som ble nummer tre i gruppespillet i Mesterligaen senere entret turneringen. Turneringen startet i september og finalene ble spilt over to kamper (hjemme og borte) i mai.
Haaland
Haaland er et vanlig etternavn i Norge. Per januar 2020 var det 2,275 nordmenn med Haaland som etternavn. Skriveformen Håland er noe mer vanlig, med 3,107 forekomster.
Personer med etternavn Haaland
Det er flere kjente personer som har etternavnet Haaland. Her er ufullstendige, kategoriserte lister av personer som har etternavnet Haaland, sortert etter fødselsår.
Affiks
Affiks (fra latin affixus, feste til) er et morfem som er bundet til en ordstamme for å forme et ord. Affikser kan være avledninger, som norske -het og -pre, eller bøyelige, som engelske flertallsendelsen -s og fortidsendelsen -ed. De er bundne morfemer ved definisjon; prefikser og suffikser kan være atskillelige affikser.
Affikser kan bestemme ordklassen og/eller kjønn.
Kan også deles i bøyningsaffikser (hunden, hunder, hundene), og avledningsaffikser.
Nabta Playa
Nabta Playa er et arkeologisk funnsted og tidligere bosetting sørvest i dagens Egypt, i den nubiske ørken, nordvest for Aswandammen og Nassersjøen, og lokalisert rundt 800 km sør for Kairo eller rundt 100 km vest for Abu Simbel i sørlige Egypt. Stedet var bosatt i tidlige egyptiske neolittisk tid, 8 800-6 800 f.Kr. I årene 11 000-8 000 f.Kr var det lite fast bosetting i oldtidens Egypt, og selv ved Nabta Playa var høydepunktet for neolittisk bosetting perioden 6 600-4 700 f.Kr.
Det er gjort funn av både keramikk og husdyrhold med storfe i Nabta Playa, men det er ikke dokumentert at stedet var bosatt på helårsbasis. Storfeholdet kan ha vært nomadisk, og kunnskapen importert om domestisering fra andre steder lengre sør i Afrika.